
Deleģēšanas līgums par pētniecības datu pārvaldības pakalpojumu nodrošināšanu un tehniskās infrastruktūras DataverseLV uzturēšanu pētniecības datu deponēšanai un pieejamībai 2026. - 2028. gadā.
		Rīgā
	
Izglītības un zinātnes ministrijas līguma reģistrācijas 2-2e/26/296



Līguma parakstīšanas datums ir pēdējā pievienotā droša elektroniskā paraksta laika zīmoga datums



Latvijas Republikas Izglītības un zinātnes ministrija (turpmāk – Ministrija), kuru saskaņā ar Ministru kabineta 2003. gada 16. septembra noteikumiem Nr. 528 “Izglītības un zinātnes ministrijas nolikums” pārstāv Izglītības un zinātnes ministrijas valsts sekretārs Jānis Paiders, no vienas puses, un
Biedrība “Augstākās izglītības un zinātnes informācijas tehnoloģijas koplietošanas pakalpojumu centrs” (turpmāk – Biedrība), kuru saskaņā ar Biedrības statūtiem pārstāv valdes loceklis Iļja Afanasjevs, no otras puses un 
turpmāk katra puse atsevišķi saukta – Puse, bet kopā sauktas – Puses, 
 	pamatojoties uz Ministru kabineta 2022. gada 19. aprīļa noteikumu Nr. 252 “Zinātniskās darbības bāzes finansējuma piešķiršanas kārtība” 13.6. apakšpunktu,
	saskaņā ar Zinātniskās darbības likuma 13. panta trešās daļas 3.punktu, Izglītības likuma 21. panta trešo daļu, Valsts pārvaldes iekārtas likuma 40. panta pirmo un otro daļu, 41. panta pirmo daļu, 42. panta pirmo daļu, 43. panta otro daļu, 46. pantu,
atbilstoši Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 13.19. apakšpunktam, Ministru kabineta 2025. gada 3. decembra rīkojuma Nr. 786 "Grozījumi Ministru kabineta 2023. gada 4. aprīļa rīkojumā Nr. 195 "Par 2.1.3.1.i. investīcijas projekta "Atbalsts atvērtās zinātnes ieviešanai praksē, kā arī izveidoti risinājumi zinātnes datu koplietošanai un dalībai ES atvērtajā zinātnes mākonī" pases un centralizētās funkcijas vai koplietošanas pakalpojuma attīstības plāna apstiprināšanu" " 3.punktam un informatīvajā ziņojumā “Latvijas atvērtās zinātnes stratēģija 2021.-2027. gadam” (pieņemts zināšanai ar Ministru kabineta 2022. gada 1. marta protokollēmumu prot. Nr.12 31.§) noteiktajam, ka Biedrības mērķis ir veicināt Latvijas augstākās izglītības un zinātnisko institūciju attīstību un starptautisko konkurētspēju, integrējot, attīstot un nodrošinot augstas kvalitātes informāciju tehnoloģiju koplietošanas pakalpojumus, t.sk. šī ziņojuma 4. daļā “Pasākumu plāns Latvijas atvērtās zinātnes stratēģijai 2021.-2027. gadam” (turpmāk – Pasākumu plāns) minētajiem uzdevumiem “2.Ieviest prasību veidot datu pārvaldības plānus visās jauni izveidotās valsts finansētās pētniecības programmās”, “4. Izveidot DataverseLV vispārējo pētniecības datu repozitoriju tīklu Latvijā”, “5. Plānot un izstrādāt datu kuratoru (Data Steward) programmu”,  “6. Veicināt atvērtās zinātnes principu ieviešanu zinātniskajās institūcijās, t.sk. caur zinātnisko institūciju atvērtās zinātnes stratēģijām, deklarācijām un principu iekļaušanu dokumentos”, “24. Nodrošināt datu infrastruktūras (repozitoriju) pieejamību Latvijas sabiedriskās zinātnes iniciatīvām”, “28. Īstenot plašāku Latvijas zinātnisko institūciju un pētnieku pārstāvību Starptautiskās organizācijās, tīklos un konsorcijos”, “29. Ieviest atvērtās zinātnes principus un labo praksi valsts pārvaldes pētījumu datubāzē petijumi.mk.gov.lv, integrējot platformu zinātnisko darbu repozitoriju un pētniecības datu repozitoriju tīklos” un “31.Nodrošināt finansējumu rīku, pakalpoju un e-infrastruktūru pieejamībai pētniekiem un zinātniskajām institūcijām atvērtās zinātnes veicināšanai”, kuriem starp izpildītājiem norādīta Biedrība, 
deleģējot uzdevumus zinātniskās darbības digitalizācijai un datu pārvaldības attīstības programmas ilgtspējas nodrošināšanai šādu Ministrijas kompetencē esošo funkciju un uzdevumu ietvaros:
· ieviest vienotus principus publikāciju un pētniecības datu aprakstīšanai un glabāšanai, t.sk. īstenot datu pārvaldnieku (Data Stewards) programmu zinātnes digitalizācijas procesu veicināšanai, izveidot vispārējus institucionālus pētniecības datu repozitorijus un nacionālu metadatu apkopotāju (paredzēts Ieviešanas plāna 4.4.12 rīcības virziena “Zinātnes procesu digitālā transformācija” 2. uzdevumā);
· Uzturēt un attīstīt DataverseLV vispārējo pētniecības datu repozitoriju tīklu Latvijā (paredzēts Pasākumu plānā);
· Īstenot datu kuratoru (Data Steward) programmu tai skaitā nodrošinot ar pētniecības datu pārvaldību saistīto pakalpojumu sniegšanu zinātnisko institūciju akadēmiskajam personālam un maģistrantūrā un doktorantūrā studējošajiem ar saimniecisko darbību nesaistītas pētnieciskās darbības attīstība (paredzēts Pasākumu plānā);
· Veicināt atvērtās zinātnes principu ieviešanu zinātniskajās institūcijās, t.sk. caur zinātnisko institūciju atvērtās zinātnes stratēģijām, deklarācijām un principu iekļaušanu dokumentos (paredzēts Pasākumu plānā);
· Veicināt nacionālo un institucionālo infrastruktūru atbilstību EOSC tehniskajām un satura kvalitātes prasībām (t.sk. FAIRifikācija un integrācija EOSC) (paredzēts Pasākumu plānā);
· Nodrošināt finansējumu rīku, pakalpojumu un e-infrastruktūru pieejamībai pētniekiem un zinātniskajām institūcijām atvērtās zinātnes veicināšanai (paredzēts Pasākumu plānā).
ievērojot Ministru kabineta 2014. gada 17. jūnija noteikumu Nr. 317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 38. punktu,
noslēdz šādu deleģēšanas līgumu (turpmāk – Līgums):

I. Līguma priekšmets

1. Ministrija deleģē un Biedrība izpilda laikposmā no 2026. gada 1. jūnija līdz 2028. gada 31. decembrim šādus uzdevumus (turpmāk visi kopā  – Uzdevumi, katrs atsevišķi – Uzdevums) atbilstoši Līguma 1. pielikumā “Deleģēto uzdevumu izpildes plāns” paredzētajam:
1.1. [bookmark: _Hlk190353931][bookmark: _Hlk181688801]Koordinē pētniecības datu pārvaldības attīstību Latvijas zinātniskajās institūcijās un sniedz atbalstu Latvijas datu kuratoru tīklam;
1.2. Īsteno kapacitātes celšanas un prasmju pilnveides aktivitātes pētniecībā iesaistītajam personālam par pētniecības datu pārvaldību un atvērtās zinātnes ieviešanu praksē;
1.3. Nodrošina datu kuratoru pakalpojumus zinātnisko institūciju akadēmiskajam personālam un maģistrantūrā un doktorantūrā studējošajiem ar saimniecisko darbību nesaistītas pētnieciskās darbības attīstībai (izņemot zinātnes universitātēm LBTU, LU, RSU un RTU un to pakļautībā esošajām institūcijām);
1.4. Uzturēt un attīstīt DataverseLV IKT risinājumu infrastruktūru pētniecības datu deponēšanas un pieejamības nodrošināšanai, kā arī ar to  saistīto pakalpojumu sniegšana ekosistēmas dalībniekiem..  
2. Par Uzdevumu izpildi Ministrija maksā Biedrībai EUR 738 229 (septiņi simti trīsdesmit astoņi tūkstoši divi simti divdesmit deviņi eiro un 0 centi) (turpmāk – Finansējums) no Ministrijas budžeta programmas 05.00.00 "Zinātne" budžeta apakšprogrammas 05.02.00 “Zinātnes bāzes finansējums” piešķirtajiem valsts budžeta līdzekļiem sekojošos maksājumos:
2.1. maksājumu EUR 157 703 (viens simts piecdesmit septiņi tūkstoši septiņi simti trīs eiro un 0 centi) pēc Līguma noslēgšanas un 15 (piecpadsmit) darba dienu laikā no rēķina saņemšanas.
2.2. maksājumu EUR 290 263 (divi simti deviņdesmit tūkstoši divi simti sešdesmit trīs eiro un 0 centi) pēc 2026. gada atskaites izskatīšanas šī Līguma II nodaļā noteiktajā kārtībā.
2.3. maksājumu EUR 290 263 (divi simti deviņdesmit tūkstoši divi simti sešdesmit trīs eiro un 0 centi) pēc 2027. gada atskaites izskatīšanas šī Līguma II nodaļā noteiktajā kārtībā.
3. Biedrība izlieto Līguma 2. punktā paredzēto Finansējumu atbilstoši Līguma 2. pielikumā “Finansējuma izlietojuma plāns” paredzētajām izmaksu pozīcijām.
4. Biedrība izlieto saņemto Finansējumu Uzdevumu izpildes izdevumu segšanai, kas radušies sākot ar 2026. gada 1. jūniju.

II. Atskaitīšanās un maksājumu veikšanas kārtība
5. Biedrība sniedz Ministrijai atskaiti par Uzdevumu izpildes gaitu iepriekšējā kalendārajā gadā, aizpildot Līguma 3. pielikumā paredzēto “Atskaiti par deleģēto uzdevumu izpildi”, iesniedzot to Ministrijai līdz 2027., 2028. un 2029. gada 15. janvārim.
6. Biedrība sniedz Ministrijai atskaiti par saņemtā Finansējuma izlietojumu iepriekšējā kalendārajā gadā (t.sk. izdevumus pamatojošos dokumentus), aizpildot Līguma 4. pielikumā paredzēto “Atskaiti par saņemtā finansējuma izlietojumu”, iesniedzot to Ministrijai līdz 2027., 2028. un 2029. gada 15. janvārim.
7. Ministrija pēc iespējas ātrāk, bet ne vēlāk kā 10 (desmit) darba dienu  laikā no atskaites saņemšanas dienas pārbauda Līguma 5. un 6. punktos minētās atskaites un sniedz Biedrībai rakstisku atbildi par izskatītajām atskaitēm. Ja Ministrija nav iesniegusi atbildi šī punkta noteiktajā termiņā, uzskatāms, ka atskaite ir saskaņota.
8. Biedrība iesniedz Ministrijai e-rēķinu saskaņā ar Līguma 2. punktā noteikto maksājumu grafiku kā strukturētu elektronisko rēķinu XML un .pdf formātā uz Ministrijas e-adreses apakšadresi: EINVOICE@90000022399.
9. Ministrija veic samaksu ar pārskaitījumu uz Biedrības Līgumā norādīto bankas kontu 15 (piecpadsmit) darba dienu laikā pēc tam, kad Ministrija pabeigusi Līguma 8. punktā paredzēto atskaišu pārbaudi un saskaņošanu, ja tās laikā nav konstatējusi Līguma noteikumu pārkāpumus, un pēc korekta strukturēta elektroniskā rēķina saņemšanas.
10. Ja Ministrija pēc Finansējuma izlietojuma un Uzdevumu izpildes pārbaudes konstatē, ka Finansējums vai tā daļa izlietota neatbilstoši Līguma nosacījumiem, tā par konstatētajām neatbilstībām informē Biedrību un Biedrība 10 (desmit) darba dienu laikā no informācijas saņemšanas dienas sniedz skaidrojumu vai, ja iespējams, novērš konstatētos pārkāpumus. Ja minētajā termiņā konstatētie pārkāpumi netiek novērsti, Ministrijai ir tiesības: 
10.1. samazināt kārtējā maksājuma apmēru atbilstoši neizlietotā vai Līguma noteikumiem neatbilstoši izlietotā Finansējuma apmēram;
10.2. apturēt kārtējā maksājuma veikšanu līdz konstatēto pārkāpumu novēršanai;
10.3. pieprasīt atmaksāt Finansējumu vai tā daļu, kas izlietots neatbilstoši Līguma noteikumiem.
11. Ministrija pieprasa Biedrībai atmaksāt neizlietotos piešķirtos valsts budžeta līdzekļus, kā arī atmaksāt piešķirtos valsts budžeta līdzekļus, kas izmantoti neatbilstoši Līguma noteikumiem, uz Līgumā norādīto Valsts kases kontu.
12. Biedrība atmaksā Ministrijai Līguma noteikumiem neatbilstoši izlietoto Finansējumu vai tā daļu 10 (desmit) darbdienu laikā no Ministrijas rakstiska pieprasījuma saņemšanas dienas.

III. Pušu saistības

13. Biedrība Finansējumu izlieto efektīvi, ekonomiski un caurskatāmi atbilstoši spēkā esošajos Latvijas Republikas normatīvajos aktos noteiktajai valsts budžeta līdzekļu izlietošanas kārtībai un tikai Uzdevumu ietvaros īstenojamo pasākumu veikšanai.
14. Biedrībai ir tiesības Līguma darbības laikā mainīt Finansējuma izlietojumu starp Finansējuma izlietojuma plānā norādītājām izdevumu pozīcijām, nepārsniedzot Finansējumu un ievērojot Finansējuma piešķiršanas mērķi, un norādot faktisko Finansējuma izlietojumu Līguma 6. punktā minētajā pārskatā.
15. Finansējumu, kas nav izlietots kārtējā gadā, Biedrība pārskaita Ministrijai līdz attiecīgā gada 15. decembrim, informējot rakstiski par to Ministriju ne vēlāk kā līdz attiecīgā gada 1. decembrim. Finansējumu, kas nav izlietots 2026. gadā, Biedrība pārskaita Ministrijai līdz 2026. gada 31. decembrim, informējot rakstiski par to Ministriju ne vēlāk kā līdz 2026. gada 15. decembrim.
16. Biedrība nodrošina attaisnojuma dokumentu glabāšanu piecus gadus atbilstoši normatīvajiem aktiem grāmatvedības jomā un apņemas 10 (desmit) darbdienu laikā pēc Ministrijas rakstveida pieprasījuma iesniegt tos Ministrijai. 
17. Biedrība ir atbildīga par dubultā finansējuma risku novēršanu, izlietojot Finansējumu.
18. Biedrība nodrošina Ministrijai un tās padotībā un pārraudzībā esošo iestāžu piekļuvi IKT risinājumam DataverseLV.
19. Ja nepieciešams aktualizēt Uzdevumu aprakstu vai sasniedzamos rezultātus, Puses par to vienojas ar atsevišķu vienošanos, kas pēc Pušu parakstīšanas, ir Līguma neatņemama sastāvdaļa. 
20. Biedrība apņemas nodrošināt nepārtrauktu un kvalitatīvu Uzdevumu izpildi, Līgumā noteiktajā apjomā un kārtībā, apliecinot Biedrības darbības atbilstību normatīvajiem aktiem un labas pārvaldības principiem.
21. Ja Biedrība nevar nodrošināt pienācīgu un savlaicīgu Uzdevuma izpildi atbilstoši Līguma noteikumiem, Biedrība nekavējoties, bet ne vēlāk kā piecu darbdienu laikā, par to rakstiski informē Ministriju.
22. Biedrība nav tiesīga Uzdevumus deleģēt citām personām.
IV. Biedrības darbības uzraudzības kārtība
23. Biedrība attiecībā uz Uzdevumu izpildi atrodas Ministrijas funkcionālā pakļautībā. Ministrija pārrauga Uzdevumu izpildi, izvērtējot Deleģēto uzdevumu izpildes plānā paredzēto sasniegto rezultātu un saņemto nodevumu atbilstību Līguma prasībām.
24. Ministrijai ir tiesības papildus Līgumā paredzētajām atskaitēm pieprasīt Biedrībai jebkāda veida informāciju, kas saistīta ar Uzdevumu izpildi. Biedrība iesniedz šādu informāciju Ministrijai pēc iespējas ātrāk, bet ne vēlāk kā 10 (desmit) darbdienu laikā pēc rakstiska pieprasījuma saņemšanas dienas.
25. Ministrija pieprasa Biedrībai sniegt paskaidrojumus, ja Ministrijas rīcībā ir informācija (Ministrijas pašas vai citas personas konstatēta) par Uzdevumu izpildes kavējumu, nepilnīgu izpildi vai izpildi nepienācīgā kvalitātē. Biedrība iesniedz minētos paskaidrojumus Ministrijai 10 (desmit) darbdienu laikā pēc rakstiska Ministrijas pieprasījuma saņemšanas dienas.
26. Ja pēc Līguma 25. punktā paredzēto paskaidrojumu izvērtēšanas Ministrija konstatē Līguma noteikumiem neatbilstošu Uzdevumu izpildi, tā var veikt kādu no Līguma 10. punktā paredzētajām darbībām. 
27. Pusēm ir tiesības pieaicināt ekspertus, lai pārliecinātos par Uzdevumu izpildes kvalitāti vai atbilstību Līguma noteikumiem.  
28. Ministrijai ir tiesības jebkurā laikā dot Biedrībai Uzdevumu izpildei saistošus norādījumus.
V.  Līguma darbības termiņš un citi jautājumi
29. Līgums stājas spēkā tā abpusējas parakstīšanas dienā.
30. Līgums ir spēkā līdz Līgumā noteikto saistību izpildei pilnā apjomā.
31. Līgumu var izbeigt Valsts pārvaldes iekārtas likumā noteiktajos gadījumos, ievērojot Ministrijas noteikto kārtību un termiņu, kādā Biedrība nodod Ministrijai Uzdevumus un Biedrības rīcībā esošo visu ar Uzdevumu izpildi saistīto dokumentāciju un informāciju, kas nepieciešama Uzdevumu izpildes nepārtrauktībai.
32. Puses, savstarpēji rakstiski vienojoties, izdara grozījumus Līgumā un tā pielikumos un tie stājas spēkā tā abpusējas parakstīšanas datumā un ir Līguma būtiska un neatņemama sastāvdaļa. Grozījumi stājas spēkā tā abpusējas parakstīšanas dienā un ir Līguma neatņemama sastāvdaļa.
33. Gadījumos, kas nav atrunāti Līgumā, Puses rīkojas saskaņā ar Latvijas Republikas normatīvajiem aktiem.
34. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos noteikumos. Šādā gadījumā Pusēm ir pienākums piemērot Līgumu atbilstoši spēkā esošajiem normatīvajiem aktiem.
35. Nekādas mutiskas vienošanās vai argumenti, kas izteikti Līguma sastādīšanas laikā un nav iekļauti Līguma noteikumos, netiek uzskatīti par Līguma noteikumiem.
36. Ja Pusēm rodas domstarpības par Līguma noteikumu izpildi, tās risina pārrunu ceļā viena mēneša laikā, protokolējot pārrunas, bet, ja pārrunu ceļā vienošanos nav iespējams panākt, domstarpības risina Latvijas Republikas normatīvajos aktos noteiktajā kārtībā.
37. Puses nav atbildīgas par daļēju vai pilnīgu saistību neizpildi, ko izraisa nepārvarami apstākļi, kuri nevarēja tikt paredzēti, un ir iestājušies no Pusēm neatkarīgu iemeslu dēļ. Puse, kura nevar izpildīt savas Līgumā noteiktās saistības nepārvaramu apstākļu dēļ, 3 (trīs) dienu laikā informē par tiem otru Pusi, pievienojot apliecinošus dokumentus, kā arī norāda termiņu, kādā paredzama saistību izpilde. Saistību izpildes laiks tiek pagarināts par periodu, kurā pastāv nepārvarami apstākļi.
38. Biedrības iesniegtajam elektroniskajam rēķinam jāatbilst tiesību aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Elektroniski sagatavots rēķins ir derīgs bez Biedrības paraksta. 
39. Ja Ministrijas norādītā rēķinu nosūtīšanas e-adrese tiek mainīta, Ministrija informē Biedrību par izmaiņām līdz nākamā rēķina izsūtīšanas datumam.
40. Informācijas apmaiņu, kas nepieciešama Līguma īstenošanas, uzraudzības un kontroles nodrošināšanai, Puses veic Latvijas Republikas normatīvajos aktos noteiktajā kārtībā. Veicot informācijas apmaiņu elektroniskā formā – Ministrijas elektroniskā pasta adrese ir: pasts@izm.gov.lv, Biedrības elektroniskā pasta adrese ir: info@vpc.lv.
41. Biedrība iesniedz Līguma paredzētās atskaites, Ministrijas pieprasīto informāciju vai citu ar Līguma izpildi saistītu informāciju, nosūtot to uz Ministrijas elektroniskā pasta adresi pasts@izm.gov.lv, kā arī uz elektroniskā pasta adresi zaiga.vitola@izm.gov.lv.
42. Ministrijas kontaktpersona Līguma izpildes laikā ir Ministrijas Augstākās izglītības, zinātnes un inovāciju departamenta vecākā eksperte Zaiga Vītola (e-pasts: zaiga.vitola@izm.gov.lv, tel. +371 67047838). Biedrības kontaktpersona Līguma izpildes laikā ir Biedrības valdes loceklis Iļja Afanasjevs (e-pasts: ilja.afanasjevs@vpc.lv, tel. +371 20208595).
43. Visas Līguma izpildes rezultātā radušās autoru mantiskās tiesības tiek nodotas Ministrijai līdz ar to radīšanas brīdi, un vienīgi Ministrijai ir tiesības tās izmantot.
44. Līgums ir sastādīts uz 9 (deviņām) lappusēm un tam ir šādi pielikumi, kas ir neatņemama Līguma sastāvdaļa:
44.1. 1. pielikums - Deleģēto uzdevumu izpildes plāns;
44.2. 2. pielikums - Finansējuma izlietojuma plāns; 
44.3. 3. pielikums - Atskaite par deleģēto uzdevumu izpildi;
44.4. 4. pielikums - Atskaite par saņemtā finansējuma izlietojumu.


VI. Līgumslēdzēju Pušu paraksti un rekvizīti
	
Izglītības un zinātnes ministrija
 
Reģ. Nr. 90000022399
Vaļņu iela 2, Rīga, LV-1050, Latvija 
Valsts kase, Kods: TRELLV22
Konta nr.: LV32TREL215017031800B


 /J.Paiders/


	Biedrība “Augstākās izglītības un zinātnes informācijas tehnoloģijas koplietošanas pakalpojumu centrs”
Reģ. Nr.: 40008314266
Krišjāņa Valdemāra iela 8 – 10, Rīga, LV-1010, Latvija
Valsts Kase,  Kods: TRELLV22
Konta Nr:  LV65TREL990981300100B

    /I.Afanasjevs/

